***Prijavite se na završnu konferenciju***

***projekta Postani/ostani poduzetnik!***

Prijavite se na završnu konferenciju projekta Postani/ostani poduzetnik pod nazivom **Zakorači u svijet poduzetništva**  koja će se održati **7. srpnja 2016** . s početkom u 9 sati u Hotelu International, Miramarska 24, Zagreb.

Zadovoljstvo nam je istaknuti kako će gost na završnoj konferenciji biti jedan od **najboljih svjetskih profesora kreativnog poduzetništva** **Andy Penaluna**, profesor na *University of Wales,* koji će predstaviti najnovije trendove i važnost učenja za uspjeh u poduzetništvu.

Na završnoj konferenciji predstavit će se i rezultati projekta Postani/ostani poduzetnik (POP) koji je za cilj imao promovirati mogućnosti za ulazak i ostanak u poduzetništvu na području Grada Zagreba kroz učenje za poduzetništvo i kampanje za promociju studentskog i start-up poduzetništva te učenja za isto. U sklopu konferencije, pobjednici studentskog Business Plan natjecanja projekta POP prezentirat će svoje inovativne poslovne planove. Također, relevantne institucije predstavit će svoje mjere za poticanje poduzetništva. Jedna od mjera je i program predakceleracije [**Startup Factory Zagreb**](http://www.tehnopark.hr/STARTUP-FACTORY-ZAGREB/Prijava)**,** koji su pokrenuli Razvojna agencija Zagreb i Grad Zagreb u sklopu Tehnološkog parka Zagreb. Riječ o prvom javno financiranom *‘no equity’* programu ove vrste na području Grada Zagreba i šire kojem je cilj izgradnja ekosustava koji potiče razvoj startup poduzetništva.

**Pridružite nam se, proširite svoje vidike i saznajte koje su sve mjere dostupne za poticanje poduzetništva u 2016. godini !**

Prijaviti se možete na **e- mail: pop@raza.hr**, najkasnije do utorka, **5. srpnja 2016.**

*\*Broj mjesta je ograničen.*

Program konferencije preuzmite [ovdje.](http://www.raza.hr/Novosti/Prijavite-se-na-zavrsnu-konferenciju-projekta-Postani-ostani-poduzetnik2)

*Razvojna agencija Zagreb je nositelj projekta Postani/ostani poduzetnik. Partneri na projektu su Grad Zagreb i Sveučilište u Zagrebu Ekonomski fakultet. Suradnik projekta je Regionalni centar za razvoj poduzetničkih kompetencija za zemlje jugoistočne Europe (SEECEL).*

*Ukupna vrijednost projekta iznosi 242 196,58 kn od čega je iznos EU potpore 218 865,26 kn. Projekt je sufinancirala Europska unija iz Europskog socijalnog fonda.*